## Uredba o Sekretarijatu za zakonodavstvo

### NN 52/1990 (12.12.1990.), Uredba o Sekretarijatu za zakonodavstvo

# VLADA REPUBLIKE HRVATSKE

Na osnovi članka 26. stavka 2. Zakona o Vladi Republike Hrvatske ("Narodne
novine". br. 41/90) Vlada Republike Hrvatske na sjednici održanoj
5. prosinca 1990. donijela je

## UREDBU

### o Sekretarijatu za zakonodavstvo

Članak 1.

Ovom uredbom uređuju se djelokrug, osnove unutarnje organizacije, položaj,
ovlaštenja i odgovornosti rukovoditelja Sekretarijata Vlade Republike Hrvatske
za zakonodavstvo.

Članak 2.

Sekretarijat Vlade Republike Hrvatske za zakonodavstvo (u daljnjem tekstu:
Sekretarijat) daje Vladi Republike Hrvatske (u daljnjem tekstu: Vlada)
sa stanovišta usklađenosti s ustavom i pravnim sistemom, mišljenja o prijedlozima
za donošenje zakona, o nacrtima odnosno prijedlozima zakona te drugih propisa
i općih akata koje donosi Sabor Republike Hrvatske odnosno Vlada; priprema
i izraduje prijedloge za donošenje zakona, nacrte odnosno prijedloge zakona
i drugih propisa koji ne spadaju u djelokrug Republičkih organa uprave
ili za koje to odredi Vlada; pruža stručnu pomoć republičkim organima uprave
u izradi zakona i drugih propisa što ih donosi Sabor Republike Hrvatske
i Vlada; proučava i razmatra pitanja iz oblasti političkog sistema i izgradnje
pravnog sistema te daje Vladi mišljenja i prijedloge o tim pitanjima; izvršava
za potrebe Vlade stručne poslove u vezi s nadzorom nad zakonitošću propisa
republičkih organa uprave; brine se za objavu zakona i drugih propisa i
općih akata republičkih organa u "Narodnim novinama" te obavlja
i druge poslove koje mu u svezi s njegovim djelokrugom povjeri Vlada. Sekretarijat
daje Vladi mišljenja o nacrtu odnosno prijedlogu akata saveznih organa
i o ustavnosti republičkih zakona i zakonitosti drugih propisa.

Članak 3.

Poslovi i zadaci Sekretarijata utvrđuju se pravilnikom o unutarnjoj
organizaciji i načinu rada Sekretarijata.

Članak 4.

Radom Sekretarijata rukovodi sekretar. Sekretar je odgovoran za rad
Vladi i ima pravo i dužnost rukovodioca organa uprave u odnosu na stručnu
službu.

Članak 5.

Rukovodeći radnici u Sekretarijatu su podsekretarzamjenik sekretara
i pomoćnik sekretara. Podsekretar - zamjenik sekretara koordinira rad u
Sekretarijatu, zamjenjuje sekretara u slučaju njegove spriječenosti ili
odsutnosti i obavlja stručne poslove utvrđene pravilnikom kojim se utvrđuje
unutarnja organizacija i način rada Sekretarijata. , Podsekretar - zamjenik
sekretara ima položaj, ovlaštenja i odgovornosti sekretara kad ga zamjenjuje.
Pomoćnik sekretara pomaže sekretaru u rukovođenju, obavlja stručne poslove
utvrđene pravilnikom kojim se utvrđuje unutarnja organizacija i način rada
Sekretarijata i obavlja i druge poslove koje mu povjeri sekretar.

Članak 6.

Sekretara. podsekretara - zamjenika sekretara i pomoćnika sekretara
imenuje i razrješava od dužnosti Vlada.

Sekretar, podsekretar - zamjenik sekretara i pomoćnik sekretara imenuju
se na ćetiri godine.

Članak 7.

Radnici Sekretarijata za zakonodavstvo zatečeni u radnom odnosu na dan
stupanja na snagu ove uredbe nastavljaju radom u Sekretarijatu.

Članak 8.

Pravilnik o unutarnjoj organizaciji i načinu rada Sekretarijata donijet
će se u roku 30 dana od dana stupanja na snagu ove uredbe.

Članak 9.

Ova uredba stupa na snagu danom objave u "Narodnim novinama".

Klasa: 022-03/90-01/15

Urbroj: 5030107-90-4

Zagreb, 5. prosinca 1990.

Predsjednik

**Josip Manolić, v. r.**

Uredba, NN 52/1990-971